રવિવારે બપોરે પ્રભાસ પાટણના ભાલપરા રેલ્વે ફાટક પાસે માછીમારી વ્યવસાય માટે વેરાવળ આવેલ ઝારખંડના હજારીબાગમાં રહેતા રમેશ વિનોદ પાસવાસ ભાલપરા રેલ્વે ફાટક પાસે બિસ્કીટ ખાતો હોઇ તેવા સમયે કોઇ નાના છોકરાએ બિસ્કીટ માંગતા તે આપવા જતાં ચાર અજાણ્યા માણસોએ તેની ઉપર આશંકા રાખી ભૂંડી ગાળો આપી ઢીકાપાટુનો મુંઢમાર મારી એકબીજાને મદદગારી કર્યાની ઘટના બની હતી. જે અંગે ભોગ બનનાર રમેશ પાસવાને પ્રભાસ પાટણ પોલીસમાં ફરિયાદ નોંધાવેલ છે. આ બનાવમાં અજાણ્યા શખ્સો બાળક ઉઠાવી જાય છે તેવી આશંકા-અફવાને કારણે બન્યો હોવાનું કહેવાય છે. પોલીસે માર મારવાનો ગુનો નોંધી તપાસ શરૂ કરી છે.